钦定古今图书集成/明伦汇编/交谊典/第062卷 > 吕豫石集 > 《题赵德辉宣慰代友人偿债卷》陈思济
## 钦定古今图书集成/明伦汇编/交谊典/第062卷 > 吕豫石集 > 《题赵德辉宣慰代友人偿债卷》陈思济

“人以利为利，利登丘山高。能以义为利，其利轻鸿毛。”
伟哉赵使君，重义轻币刀。周急乃君子，而况同气交。
交游负宿债，代偿曾不劳。锥刀抵死竞，纷纷笑儿曹。
义风久不作，千载空寥寥。佳声足传播，复有《御史谣》。
余时亦安用，但续金之貂。尚愿君侯心，推之及蓬蒿。
又愿君侯位，钧衡早持操。跻民富寿域，永永无逋逃。